CELEX: 32022R0788
Language: fi
Date: 2022-05-16 00:00:00
Title: Komission täytäntöönpanoasetus (EU) 2022/788, annettu 16 päivänä toukokuuta 2022, tiettyjen tavaroiden luokittelusta yhdistettyyn nimikkeistöön

20.5.2022   
               
               
                  FI
               
               
                  Euroopan unionin virallinen lehti
               
               
                  L 141/7
               
            
         KOMISSION TÄYTÄNTÖÖNPANOASETUS (EU) 2022/788,
         annettu 16 päivänä toukokuuta 2022,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tullikoodeksikomitea ei ole antanut lausuntoa puheenjohtajansa asettamassa määräajassa,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         
         
            Tehty Brysselissä 16 päivänä toukokuuta 2022.
            
               
                  Komission puolesta
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Suihkuallas, litteän kaukalon muotoinen, valmistettu mineraalien ja muovien seoksesta ja muovia olevasta valkoisesta ulkopinnoitteesta. Tuote sisältää seuraavia (painoprosentteina):
                        
                                    —
                                 
                                 
                                    65 % kalsiumkarbonaattia;
                                 
                              
                                    —
                                 
                                 
                                    28 % polyesterihartsia;
                                 
                              
                                    —
                                 
                                 
                                    5 % piidioksidia;
                                 
                              
                                    —
                                 
                                 
                                    2 % ”gelcoat”-polyesterikalvoa (ulkopinta).
                                 
                              Mineraaliainesosat (kalsiumkarbonaatti ja piidioksidi) on valmistettu marmorisiruista, kvartsista tai hienoksi murskatusta graniitista.
                        Tuotantoprosessissa mineraaliainesosa sekoitetaan ensin muovimateriaaliin (polyesterihartsiin). Tämän jälkeen seos kaadetaan muottiin, joka on vuorattu ”gelcoat”-polyesterikalvolla, ja lopuksi kovetetaan polyesterihartsi.
                        Katso kuva  (*1).
                     
                     
                        3922 10 00 
                     
                     
                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 3922  ja 3922 10 00  nimiketekstien mukaisesti.
                        Koska tuotteen käyttöpinnan peittää muovipinnoite, tuote ei ole luonnonkivijäljitelmää. Sen vuoksi sitä ei voida pitää nimikkeen 6810  tekokivestä valmistettuna tavarana (ks. myös harmonoidun järjestelmän selitykset, nimike 6810 , kolmas kappale).
                        Muovimateriaali on tuotteen tärkein ainesosa sen käyttötarkoituksen kannalta. Se antaa suihkualtaalle vetolujuuden, kemikaalinkestävyyden ja vesitiiviyden ja siten sen olennaisen luonteen. Tuotteen sisältämiä mineraaleja käytetään täyteaineena.
                        Tuote on sen vuoksi luokiteltava CN-koodiin 3922 10 00  muoviseksi suihkualtaaksi.
                     
                  
               L1412022FI4710120220516FI0008.0001491502LUONNOSEU-GEORGIA-ASSOSIAATIONEUVOSTON SUOSITUS N:o 1/2022,annettu … päivänä …kuuta …,EU–Georgia-assosiaatio-ohjelmasta 2021–2027EU–GEORGIA-ASSOSIAATIONEUVOSTO, jokaottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen,sekä katsoo seuraavaa:(1)Euroopan unionin, Euroopan atomienergiayhteisön ja niiden jäsenvaltioiden sekä Georgian välinen assosiaatiosopimusEUVL L 261, 30.8.2014, s. 4., jäljempänä sopimus, allekirjoitettiin 27 päivänä kesäkuuta 2014, ja se tuli voimaan 1 päivänä heinäkuuta 2016.(2)Sopimuksen 406 artiklan 1 kohdan nojalla assosiaationeuvostolla on toimivalta antaa suosituksia sopimuksessa vahvistettujen tavoitteiden saavuttamiseksi.(3)Sopimuksen 420 artiklan 1 kohdan nojalla osapuolten on määrä toteuttaa kaikki tarvittavat yleiset tai erityiset toimenpiteet varmistaakseen sopimuksesta johtuvien velvoitteidensa täyttämisen ja varmistaa, että sopimuksessa asetetut tavoitteet saavutetaan.(4)Assosiaationeuvoston työjärjestyksen 11 artiklassa määrätään mahdollisuudesta hyväksyä päätöksiä ja antaa suosituksia kirjallista menettelyä noudattaen molempien osapuolten niin sopiessa.(5)Unioni ja Georgia ovat sopineet lujittavansa kumppanuuttaan sopimalla painopisteet vuosiksi 2021–2027, jäljempänä EU–Georgia-assosiaatio-ohjelma 2021–2027, sopimuksessa asetettujen poliittisen assosiaation ja taloudellisen yhdentymisen tavoitteiden saavuttamiseksi tehtävälle yhteistyölle.(6)Sopimuksen osapuolet ovat sopineet EU–Georgia-assosiaatio-ohjelman 2021–2027 tekstistä, jolla tuetaan sopimuksen täytäntöönpanoa ja keskitetään yhteistyö yhdessä määriteltyihin yhteisiin etuihin,ON HYVÄKSYNYT TÄMÄN SUOSITUKSEN:1 artiklaAssosiaationeuvosto suosittaa, että osapuolet toteuttavat EU–Georgia-assosiaatio-ohjelman 2021–2027 sellaisena kuin se on liitteessäKs. asiakirja ST 8327/22 ADD 2 osoitteessa https://register.consilium.europa.eu..2 artiklaEU–Georgia-assosiaatio-ohjelma 2021–2027, sellaisena kuin se on liitteessä, korvaa 20 päivänä marraskuuta 2017 hyväksytyn EU–Georgia-assosiaatio-ohjelman.3 artiklaTämä suositus tulee voimaan päivänä, jona se hyväksytään.Tehty Tbilisissä […] päivänä […]kuuta […].Assosiaationeuvoston puolestaPuheenjohtaja
            
               (*1)  Kuva on ainoastaan ohjeellinen.